Atterbury Trust Alumni - Atterbury Trust
Atterbury beurshouers: Van hardwerkende studente tot waardevolle lede van die gemeenskap
Christelle de Ridder
– LLB Unisa 2016
Ek wil graag in hierdie brief my dank betoon aan Atterbury Trust vir die geleenthede wat hulle vir my geskep het deur 'n beurs aan my te verleen om my LLB kwalifikasie te bekom.
Ek sou nooit die voorreg gehad het om te gaan studeer as dit nie vir Atterbury was wat my potensiaal gesien het en besluit het om my die geleentheid te bied nie. Dit was danksy Atterbury wat ek my studies deur UNISA kon voltooi waarna ek my graad in 2016 ontvang het en op 5 Desember 2016 toegelaat is as Prokureur in die Hoë hof van Suid Afrika.
Ek het op 1 September 2017 my eie praktyk oop gemaak naamlik De Ridder Prokuruers en voel ongelooflik dankbaar vir die geleentheid en voorreg om op die hierdie stadium van my lewe al my eie praktyk kan besit.
Dit was 'n voorreg om die beurs van Atterbury af te ontvang en dank u vir die geleenthede wat Atterbury in my lewe kon skep weens die voorreg om tersiëre opvoeding te kon ontvang.
Dankie vir dit wat julle vir my kon doen en beteken en dankie vir al die ander jongmense se lewens wat julle jaarliks verryk.
– BCom Rek Hons STR Universiteit van Pretoria (2012)
Ek kan nie glo hoe vinnig hierdie wonderlike tydperk in my lewe verbygevlieg het nie! Dit was 'n onvergeetlike paadjie wat ek kon stap, sekerlik een wat onmoontlik sou wees sonder die hulp en bystand van Atterbury Trust!
Daarmee saam kan ek nie nalaat om die ondersteuning, vertroue en liefde wat Atterbury Trust se mense aan my betoon het oor die jare, uit te sonder nie!
Ek sê opreg, BAIE DANKIE!"
Dani het sy akademiese klerkskap in 2013 by UP gedoen en het in 2014 by KPMG begin werk.
– BCom Kommunikasiebestuur Noord-Wes Universiteit
(2006) en BCom Honneursgraad in Entrepreneurskap Cum Laude (2007)
Ek sien Atterbury nie slegs as die helpende hand wat aan my die geleentheid gegee het om 'n B.Com Honours-graad te behaal nie, maar ek sien hulle ook as 'n maatskappy wat uitreik en die ekstra myl loop om ander te help met lewensveranderende geleenthede. Ek is nie alleen dankbaar vir die finansiële bydrae wat Atterbury tot my toekoms gemaak het nie, maar veral vir die mense wat ek deur Atterbury ontmoet het. Hulle voetspore sal altyd deel vorm van my lewenspad. Dit is inderdaad soos hulle sê "It's a matter of association…
Ek sê opreg dankie dat julle in my geglo en in in my belê het."
Elrinda werk tans by Aurecon in Kimberly, het haar Meestergraad in Kommunikasie aangepak en is aktief betrokke by sosiale verantwoordeliksheidsprojekte.
Alumni-nuus
Liewe 18-jarige Alicia
Dis duidelik dat jy uit jou nate bars van opgewondenheid. Jy maak hierdie jaar klaar met matriek dan gaan jy die studente-wêreld in. Dis 'n...
Hannes Welthagen verwerf sy graad
Ek het van vroeg af beplan om na skool verder te gaan studeer, in die begin van 2008 (my matriek jaar) het ek toe besef...
Wat ons ondersteuners sê
"Dit is 'n ongelooflike gevoel om elke jaar die suksesstories te hoor van kinders wat deur die Atterbury Trust 'n kans gegun is, en hulle dan die kans aangryp met albei hande. Dit is onmoontlik om die gevoel in monetêre waarde uit te druk. Hierdie suksesstories dryf my as werknemer om daai bietjie ekstra te doen. Dit is maar soos 'n eiendomsontwikkeling, waar jy daai opgewonde tevredenheid kry sodra jy die eindproduk sien. Ek is elke jaar baie opgewonde on betrokke te wees in die nuwe, somtyds h…
Gerrit van den Berg is 'n projekbestuurder by Atterbury Property Developments
"By Atterbury vier ons graag sukses saam met ons gewaardeerde vriende, donateurs en vennote. Ook die sukses van die honderde behoeftige Afrikaanse studente wat ons met julle hulp 'n hupstoot kan gee na die lewe se hoofstroom. Ons eie sakesukses kry 'n dieper dimensie hierdeur. Dit maak ons deel van 'n snel-groeiende sakegroep wat ongesonde sosiale tendense teenwerk. En dit bring ons voor die wonderlike lewensparadoks: hoe meer jy onbaatsugtig gee, hoe meer ontvang jy. Veral as jy nie gee o…
Francois van Niekerk, Trustee en voormalige Voorsitter van Attacq en medestigter van Atterbury
"My land, my mense, my taal en my trots. Die grootste voorreg is om met iemand te werk wat graag wil. Die studente, het 'n honger om iets met hulle lewens te bereik, en sukses te behaal. Om iemand te bemagtig, en te weet dat daardie persoon 'n verskil gaan maak in sy of haar huis en daaglikse omgewing is baie bevredigend. Die studente bereik groot hoogtes en sodoende ervaar hulle 'n gevoel van trots en selfrespek! Ek weet elke student wat Atterbury die geleentheid bied om te studeer, is op hulle…
Leonie du Preez, leefstylafrigter van die Trust studente
"Die Atterbury Trust is 'n sprekende voorbeeld van hoe gedeelde eienaarskap in besigheid 'n beduidende verskil kan maak. Ons hoop dat dit sakemense oral inspireer om pro-aktief by te dra sodat ons 'n beter toekoms vir ons almal kan skep."
Pieter Faure, Trustee en Hoof Uitvoerende Beampte Mertech Groep en Mergon Foundation
"Ek is lief vir mooi klere en glo nie 'n vrou kan "overdress" nie. Oscar Wilde het dit raakgevat toe hy gesê het, "You can never be overdressed or over-educated!" Ons kan nooit oorspandeer aan ons jeug en hulle opvoeding nie. Daarom is ek so trots op al die jongmense wat reeds na 'n beter toekoms gelei is danksy die opvoedingsdeure wat die Trust vir hulle kon oopmaak."
Talana Smit, Trustee en voormalige Finansiële Direkteur van Atterbury
"Dis vir my 'n voorreg om deel te wees van die Atterbury Trust, want deur empatie en liefde aan 'n kind te bewys, word 'n kind se gemoed positief ingestel vir vandag en vir môre. Om 'n helpende hand uit te steek, is seker een van die maklikste dinge wat 'n mens kan doen, om sodoende 'n enorme verskil in iemand se lewe te maak. Daarom is ek is trots om deel te wees van die Trust, want daar word 'n groot verskil in baie mense se lewens gemaak."
Karin Dercksen, Finansiële afdeling Atterbury Trust
"Ek is betrokke by die aktiwiteite van die Trust, want: 1. Dit gee my werk 'n ekstra doel, 2. Ek weet ek leef my Goddelike roeping uit en 3. Dit laat mens besef dat wat jy het baie is, almal het dit nie."
De Wet Coetsee is 'n batebestuurder by Atterbury
"Dis ons almal se verantwoordelikheid om te sorg vir die behoud van taal en kultuur in 'n tyd van toenemende druk op staatskoffers, wat veroorsaak dat al minder regeringshulp verwag kan word. Atterbury is trots om Afrikaanse kuns en kultuur te ondersteun en behoeftige Afrikaanse studente te help met tersiêre opleiding."